ועדת הכספים, כנסת 16, פרוטוקול מספר 345, 2005-12-28 11:45

יעקב ליצמן: גם אני שואל - מה זה "בימים הקרובים"?

יעקב ליצמן: אם לא מחר - אז אין.

אסף רגב: בתוכנית רב שנתית ניתן לסכם - -.

אסף רגב: מה שחשוב, אנחנו - - שאם משרד הביטחון חושב - - מין הראוי שייתן לכך - -

חיים אורון: אתם יודעים איך נראית המדינה כאשר שני משרדים רבים?

חיים אורון: יש לכם 200 ריבים כאלה.

חיים אורון: יש לכם אין סוף דיונים.

חיים אורון: בסוף כל הדיונים האלה – מאיפה לוקחים את הכסף, תקציב משרד הביטחון עולה משנה לשנה למרות שהוא כאילו יורד.

חיים אורון: אני מכיר את הסיפור.

חיים אורון: למה על הגגות של בתי הילדים בסעד, בזיקים או ביד מרדכי?

חיים אורון: אלוהים אדירים.

ניסן סלומינסקי: אני מצטרף לדברים של חבר הכנסת אורון, בהקשר הפרוצדורלי, שזה לא יכול להיות.

ניסן סלומינסקי: קודם כל תתנו את הכסף, ואחר כך תחשבו מאיפה.

ניסן סלומינסקי: לא יכול להיות דבר כזה.

אסף רגב: העבודות נמצאות בעיצומן, בהתאם לסדרי עדיפויות של פיקוד העורף.

קריאות: - - -

חיים אורון: תסלח לי.

חיים אורון: הגגות לא תוקצבו, אמר לי ראש המועצה האזורית אתמול בערב.

ניסן סלומינסקי: אז אני אומר – קודם כל תנו את הכסף ואחר כך תשברו את הראש מאיפה.

ניסן סלומינסקי: לא כל יום יש ניסים.

ניסן סלומינסקי: יש לי הערה נוספת - אני רואה שאנחנו הולכים לקראת מצב שכל יום נצטרך לשבת ולאשר עוד ועוד סכומים.

ניסן סלומינסקי: מחר נצטרך למגן את אשקלון.

ניסן סלומינסקי: אם המדינה תלך בדרך שלה ומחר יפנו את המחנה בזיקים - -

קריאות: - - -

ניסן סלומינסקי: אם נלך בשיטה הזו – הדרך היא לא לבוא לכאן ולבקש כסף למיגון.

ניסן סלומינסקי: כמה אנחנו יכולים למגן את עצמנו?

ניסן סלומינסקי: בסוף, כל אדם יילך עם חליפת מיגון ולא יוכל לזוז.

ניסן סלומינסקי: במקום לפתור את הבעיה בדרך הנכונה, כמו שתמיד עם ישראל ידע לעשות - -

בנימין אלון: האוצר יכול לפתור את הבעיה?

ניסן סלומינסקי: לא.

יעקב ליצמן: רבותיי.

יעקב ליצמן: אסף רגב אומר שמחר תהיה לו תשובה.

יעקב ליצמן: אם זו תשובה בלבד, מלווה בפנייה תקציבית – זה בסדר.